jkorsvik/nowiki_second_scrape_merged huggingface dataset:
Bamdev Gautam

Bamdev Gautam (født 1948 i Pyuthan) er en kommunistleder i Nepal. Han er medlem i arbeidsutvalget i Nepals Kommunistiske Parti (forente marxist-leninister), vanligvis kjent som UML.
I 1997 var han visestatsminister for UML i regjeringa til  Lokendra Bahadur Chand, en berykta monarkist som hadde vært statsminister flere ganger under diktaturet før 1990. UML var i praksis den sterkeste parten i regjeringa, og Gautam fungerte nesten som en slags regjeringssjef.
Dette året var det lokalvalg, og Gautam utnytta sin stilling til å sørge for at tiltak for å styrke politiets kamp mot maoistopprøret blei utsatt. I dette valget angrep opprørerne særlig kandidater fra Nepals Kongressparti, som hadde undertrykt dem hardt før opprøret begynte. Kongresspartiet ble største parti i lokalvalga i 1992. Gautams taktikk bidro til at UML vant lokalvalga i 1997.
Gautam var en av de viktigste motstanderne til UMLs generalsekretær Madhav Kumar Nepal. Politisk sett tilhørte begge høyrefløya i partiet. Men Gautam sto sammen med venstrefløya og minoriteten i 1996 når det gjaldt motstand mot Mahakali-avtalen om indisk utbygging av hydroenergi i Nepal, som Nepal bidro til å få gjennom.
Den viktigste motsetninga til Nepal gjaldt at Gautam ønska en fortsatt regjeringsallianse med Chands fløy av monarkistpartiet RPP.
I 1998 gjorde han felles sak med venstrefløyas leder Chandra Prakash Mainali, De brøyt  ut av UML sammen med mange kjente ledere, over halve parlamentsgruppa og ei stor gruppe partimedlemmer, og sttifta et nytt parti med det gamle navnet NKP (ML)) (ofte kalt NKP (ML) (1998) for å atskille det fra det opprinnelige NKP (ML), som eksisterte fra 1978 til 1991.)
For mange av utbryterne var dette en protest mot høyredreiinga av UML. Samtidig bidro Gautam til at et av utbruddets sentrale kampsaker var allianse med parlamentets mest høyreorienterte fraksjon.
NKP(ML) var innblanda i forskjellige intriger om regjeringsdannelser med de andre store parlamentariske partiene, som utløste nyvalg i 1999. I dette valget led partiet et knusende nederlag: Sjøl om det fikk 6,4 % av stemmene, fikk det ingen mandater.
Bamdev Gautam leda et flertall av medlemmene av NKP(ML) (1998) inn igjen i UML i februar 2002. (Et lite mindretall, leda av C.P. Mainali, nekta å gå inn og rekonstituerte partiet. For å unngå forveksling kalles Mainalis parti nå ofte NKP (ML) (2002)).)
I UML slutta Gautam seg nå til M. K. Nepals viktigste rival, K.P. Sharma Oli.
Etter seieren i opprørsbevegelsen Jana Andolan 2006, da Sjupartialliansen for demokrati i Nepal danna regjering, blei Gautam rekna til de politikere i UML som sto nærmest Nepals Kommunistiske Parti (maoistisk).
I Nepals overgangsparlament som blei konstituert 15. januar 2007 utpekte UML ham til en av sine 10 nye representanter.
Bamdev Gautam er president i UMLs bondeorganisasjon, All Nepal Peasants' Association (ANPA).


== Se også ==
NKP (ML)
NKP (Ekikrit Marksbadi ra Leninbadi) alias UML
NKP (ML) (1998)
Tulsi Giri

Tulsi Giri (født 8. oktober 1926 i Siraha, død 18. desember 2018 i Katmandu) var en høyreekstrem monarkistisk politiker i Nepal.
Under det kongelige diktaturet før 1990 var han statsminister tre ganger:

Fra 26. desember 1960 til 23. desember 1963
Fra 26. februar 1964 til 26. januar 1965
Fra 1. desember 1975 til 12. september 1977Giri var opprinnelig medlem av Nepals Kongressparti, veteran fra revolusjonen i 1950 til 1951  og medarbeider av BP Koirala. Han var med i Koiralas regjering fra 1959, men gikk av i august 1960.
Etter kong Mahendras statskupp i desember 1960 blei han den første statsministeren under diktaturet, og en ledende politiker innafor det såkalte Panchayat-demokratiet, som var det offisielle navnet på kongens diktatur fra 1962.
Han utvikla seg til en svært høyreorientert politiker med et dårlig rykte. Før diktaturet brøyt sammen i 1990 flytta han til utlandet.
Da kong Gyanendra oppretta sitt personlige diktatur fra 1. februar 2005 inviterte han Tulsi Giri hjem, og ga ham en sentral post i regjeringa. Det styrka intrykket av at Gyanendra ønska å gjenskape en nyutgave av Panchayat-systemet. Giri blei rekna som en høyreekstrem rådgiver for kongen.Etter at det kongelige diktaturet falt i april 2006 ble Giri Tulsi satt på ei liste over regjeringspolitikere som ikke får forlate landet i påvente av et rettsoppgjør.


== Se også ==
Mahendra Bir Bikram Shah
Birendra Bir Bikram Shah Dev
Gyanendra Bir Bikram Shah Dev (4. juli 2001)
Bishweshwar Prasad Koirala
Nepals Kongressparti
Panchayat-demokratiet


== Referanser ==
2S3 Akatsija

2S3 Akatsija er en tidligere sovjetisk selvdrevet felthaubits, og kom i tjeneste på 1970-tallet.  I Vesten fikk den først betegnelsen M1973.  En 152 mm haubitser er hovedvåpenet.  Chassiset er basert på SA-4 Ganef luftvernsystem, men med ett hjul mindre enn denne.
Kjøretøyet er beltegående, og mannskapet sitter beskyttet i tårnet.


== Varianter ==


== Se også ==
M109 – den amerikanskproduserte motparten


== Kilder ==
Christopher F. Foss: Jane's AFV Recognition Handbook


== Referanser ==
2S1 Gvozdika

2S1 Gvosdika er en sovjetisk/ukrainsk selvdrevet 122 mm haubitser. 
Chasisset til 2S1 Gvosdika er basert på MT-LB pansret personellkjøretøy og utstyrt med en 2A31 122 mm haubitser, som er en modifisert variant av haubitseren D-30, i et lukket tårn. Utviklingen av 2S1 ble satt i gang på slutten av 60-tallet. Produksjonen begynte i 1971 og de første eksemplarene ble operative i 1973. I 1974 ble 2S1 kjent i Vesten, og den fikk betegnelsen M1974 av NATO.


== Beskrivelse ==
Skroget er båtformet og relativt stort for å gi tilstrekkelig oppdrift for å gjøre 2S1 amfibisk. Beltene brukes for framdrift i vann og gir en fart på opptil 4,5 km/t. Førerplassen er plassert foran til høyre og føreren er fysisk isolert fra resten av mannskapet med kontakt kun over det interne kommunikasjonssystemet. Motoren er plassert rett bak og til venstre for føreren. Haubitseren er plassert i et elektrisk drevet tårn bak på skroget. Tårnet, som rommer de restende 3 av mannskapet, har en lav profil og kan dreies 360°. Drivverket er utstyrt med pneumatiske støtdempere som også kan brukes til å senke eller heve kjøretøyet avhengig av terreng og er vanligvis utstyrt med belter med en bredde på 40 cm, men kan ustyres med belter med en bredde på 67 cm for kjøring i snø eller annen løs grunn. 2S1 er utstyrt med et system for beskyttelse mot ABC-våpen og nattsikter for fører og vognkommandør.
Hovedbestykningen er en 122 mm 2A31 haubitser, basert på en standard D-30 felthaubitser, som kan eleveres fra −3° til +70°. Ammunisjon inkluderer eksplosive proskjektiler med en vekt på 21,72 kg, som er vognens standard ammunisjon og har en rekkevidde på opp til 15 300 m, en hulladning til bruk mot stridsvogner, lysgranater, røykgranater, kjemiske ladninger og et rakettdrevet prosjektil med en rekkevidde på opptil 21 900 m.


== Bruk og historie ==
2S1 Gvosdika var i bruk av Sovjetunionen, og ble eksportert til Algerie, Angola, Bulgaria, Etiopia, Irak, Jugoslavia, Libya, Polen, Syria, Tsjekkoslovakia, Ungarn og Øst-Tyskland. Etter Sovjetunionens oppløsning var 2S1 også i bruk i en rekke av de tidligere sovjetrepublikkene og en del tidligere østblokkland. Russland har fremdeles omkring 2 000 2S1 Gvosdika i bruk.
Analsex

Analsex er seksuelt samkvem der en av partene blir penetrert i endetarmen, enten med den andres penis, en analplugg, dildo, analkuler eller annen gjenstand.


== Referanser ==


== Eksterne lenker ==
(en) Anal sex – kategori av bilder, video eller lyd på Commons
Horacio Elizondo

Horacio Marcelo Elizondo (født 4. november 1963 i Argentina) er en argentinsk fotballdommer. Han dømte i sommer-OL i Athen 2004. Han har også dømt også Copa América, VM-kvalifisering og hjemlig liga. Elizondo dømte også i VM i fotball 2006 i Tyskland, blant annet i finalen mellom Italia og Frankrike. Dette var hans første VM. 
Elizondo var den første dømte både åpningskampen og finalen i et VM. Han gav tidlig i finalen straffespark til Frankrike som de scoret på. Han gav rødt kort til Frankrikes Zinedine Zidane i VM-finalen etter at Zidane skallet ned Italias Marco Materazzi i 2. ekstraomgang.


== Kamper i VM 2006 som hoveddommer ==
  Tyskland - Costa Rica  (gruppespill)
  Tsjekkia - Ghana   (gruppespill)
  Sveits - Sør-Korea   (gruppespill)
  England - Portugal   (kvartfinale)
  Italia - Frankrike   (finale)


== Se også ==
Liste over fotballdommere som har dømt VM-finalen


== Referanser ==
Jorge Larrionda

Jorge Luis Larrionda Pietrafesa (født 9. mars 1968 i Montevideo) er en fotballdommer fra Uruguay. Han har blant annet dømt Copa América, OL, VM-kvalifisering, U-20 VM og U-17 VM. Han var én av dommerne i VM 2006 i fotball. Dette var hans første VM på A-landslagsnivå. Under fotball-VM 2006 dømte han fire kamper. I gruppespillkampen mellom Italia og USA gav han tre røde kort. Han dømte også den ene semifinalen. Den var mellom Portugal og Frankrike, og Larrionda dømte et straffespark som Zinedine Zidane scoret på. 
I åttendedelsfinalen i VM 2010 i Sør-Afrika mellom England og Tyskland, kom han i voldsom fokus. På stillingen 2-1 til Tyskland smeller Frank Lampard et skudd i tverrligger og ned. Dommeren dømmer ikke scoring, men reprisene viser at ballen var ca. en halv meter innenfor. En stor dommerskandale som førte til enorme reaksjoner. Tyskland vant til slutt kampen 4-1. Etter kampen fikk dommeren beskyttelse av elitestyrker for å unngå rasende engelske fotballfans. Denne store feilen gjorde at Larrionda og de to assistentdommerne hans ble sendt hjem noen dager senere.


== Kamper i VM som hoveddommer ==


=== 2010 ===
  Elfenbenskysten – Portugal   (gruppespill)
 Kamerun – Danmark  (gruppespill)
 Australia – Serbia  (gruppespill)
 Tyskland – England  (åttendedelsfinale)


=== 2006 ===
  Angola – Portugal   (gruppespill)
  Italia – USA   (gruppespill)
  Togo – Frankrike   (gruppespill)
  Portugal – Frankrike   (semifinale)


== Referanser ==
Óscar Ruiz

Óscar Julián Ruiz Acosta (født 1. november 1969 i Villavicencio) er en colombiansk fotballdommer. Dette er en dommer som har dømt to Confederationscuper, Gold cup, VM-kvalifisering, Copa America, U-20 VM og U-17 VM. Han var dommer i fotball-VM 2002, 2006 og 2010.


== Kamper i VM som hoveddommer ==


=== 2010 ===
 Hellas – Nigeria  (gruppespill)
 Sør-Afrika – Frankrike  (gruppespill)


=== 2006 ===
 Nederland – Elfenbenskysten   (gruppespill)


=== 2002 ===
 Sør-Korea – Polen  (gruppespill)
 Tyrkia – Kina  (gruppespill)
 Senegal – Tyrkia  (kvartfinale)


== Referanser ==


== Eksterne lenker ==
(en) Óscar Ruiz – Transfermarkt (dommer) 
(en) Óscar Ruiz – WorldFootball.net 
(en) Óscar Ruiz – WorldFootball.net (dommer) 
(en) Óscar Ruiz – Soccerway 
(en) Óscar Ruiz – PlaymakerStats.com (dommer)
Carlos Simon

Carlos Eugênio Simon (født 3. september 1965 i Braga) er en brasiliansk fotballdommer som blant annet har dømt i VM i fotball 2002, 2006 og 2010. Dømmer og har dømt også OL i 2000 og VM-kvalifisering.


== Kamper i VM som hoveddommer ==


=== 2010 ===
 England – USA  (gruppespill)
 Ghana – Tyskland  (gruppespill)


=== 2006 ===
  Italia – Ghana   (gruppespill)
  Spania – Tunisia   (gruppespill)
  Tyskland – Sverige   (åttendedelsfinale)


=== 2002 ===
 England – Sverige  (gruppespill)
 Mexico – Italia  (gruppespill)


== Referanser ==


== Eksterne lenker ==
(en) Carlos Simon – Transfermarkt (dommer) 
(en) Carlos Simon – WorldFootball.net (dommer) 
(en) Carlos Simon – Soccerway 
(en) Carlos Simon – PlaymakerStats.com (dommer)
Sylmassivet

Sylmassivet brukes ofte som betegnelsen på det sentrale fjellmassivet i Sylan. Storsylen er høyeste topp, og Sør-Norges høyeste grensefjell, 1 762 moh. Toppunktet ligger 70-80 meter inne på norsk side av grensa, og omkring 130 meter fra riksrøys 155B.
Den nest høyeste toppen er 1 728 moh og ligger på svensk side noe lenger sør, med navnet Templet. På norsk side kalles denne Storsola. Her ligger riksrøys 155A.
Lillsylen lenger nord har også høyeste punkt på svensk side, 1 702 moh. På norsk side har Lillsylen en noe lavere topp på 1 616 moh. En rygg mot nordvest har et toppunkt på 1 523 moh, og kalles i Norge for Nordsylen.
Videre er det en topp på hver side av Sylporten, henholdsvis 1 553 og 1 562 moh, og lenger vest ligger Bandaklumpen på 1 427 moh.


== Referanser ==
Childerik II

Childerik II (født ca. 653, død 675) var konge av Austrasia fra 662 og Neustria (inkludert Burgund) fra 673 til han døde i 675. Han var den nest eldste sønnen til Klodvig II. Hans bror Klotar III var for en kort tid enekonge over frankerne fra 661 og gav ham Austrasia året etter.
Selv om han bare var et barn, ble han utropt til konge av Austrasia i 662, mens hans bror, Klotar III, fortsatte å herske over resten av riket til deres far Klodvig. Etter Klotars død i 673, arvet deres yngste bror Teoderik III, hans kongedømme. Childerik fjernet ham snart og tok over hans rike, og han ble dermed frankernes enekonge. Han gjorde sin rikshovmester i Austrasia, Wulfoald, hovmester også i Neustria og Burgund. Dette opprørte neustrierne som var vant til uavhengighet i praksis. Den siste dråpen, derimot, var hans ulovlige kroppslige avstraffelse av adelsmannen Bodilo. Bodilo. Amalbert og Ingobert, tre neustriske magnater slo seg sammen mot ham. Han ble myrdet sammen med sin kone Bilichild ved Livry i Picardie, mens han jaktet i 675 og ble gravlagt i Saint-Germain-des-Prés, nær Paris, hvor graven av ham, Bilichild og hans sønn Dagobert som bare var et spedbarn, ble oppdaget i 1645. Innholdet ble stjålet.


== Referanser ==


== Eksterne lenker ==
Oxfords merovingerside (engelsk)
Farnborough Airshow

Farnborough International Exhibition and Flying Display, eller bare Farnborough Airshow, er et internasjonalt flystevne for luftfarts- og forsvarsindustrien. Det arrangeres på Farnborough lufthavn i Storbritannia annet hvert år i slutten av juli, i år med partall som årstall. Det veksler med flystevnet i Paris, Salon du Bourget.


== Eksterne lenker ==
Offisielt nettsted 
(en) Farnborough Airshow – kategori av bilder, video eller lyd på Commons 
Farnborough International Airshow Offisiell hjemmeside (engelsk)
Sigibert III

Sigibert III (født ca. 630, død 656/660) var konge av Austrasia fra 634 til hans død som antagelig var 1. februar 656, men muligens så sent som i 660. Han var den eldste sønnen til Dagobert I.
For å tilfredsstille det austrasiske aristokratiet som utøvet en viss autonomi, gav Sigiberts far ham kongedømme Austrasia selv om det forble en del av det større frankiske riket. Da Dagobert døde, hersket Sigibert uavhengig over Austrasia uten å være underlagt Neustria.
Han forsøkte forgjeves å legge Thüringen til sitt kongedømme, men ble beseiret av hertug Radulf i 640. Selv om han bare var ti år, var han hærens leder. Fredegars krønike beretter at nederlaget etterlot ham gråtende i salen. Av dette kan vi forstå, i det minste delvis, at nedgangen til merovingerdynastiet var et resultatet av barnekongers styre, for både Sigibert og hans yngre bror Klodvig II som hersket i Neustria var barn som enda ikke var kommet i puberteten som ikke kunne kjempe på slagmarken og viss regenter som hadde egne interesser. 
Det var under hans styre at rikshovmesteren begynte å spille den viktigste rollen i det politiske liv i Austrasia. Denne rikshovmesteren, Grimoald, sønnen til Pipin av Landen, klarte å overbevise kongen om å adoptere hans sønn Childebert. Da Sigibert endelig fikk en egen sønn, den fremtidige Dagobert II, følte rikshovmesteren seg truet, og da Sigibert døde, sendte han den unge Dagobert i eksil til Irland. Sigiberts jordiske levninger som ble vandalisert under den franske revolusjon, er tatt vare på i katedralen i Nancy.
Han blir ofte beskrevet som den første roi fainéant, «gjør–ingenting–konge» i merovingerdynastiet.


== Referanser ==


== Eksterne lenker ==
Oxfords merovingerside (engelsk)
Lee Perry

Lee «Scratch» Perry (født Rainford Hugh Perry 20. mars 1936, død 29. august 2021) var en jamaicansk musiker og musikkprodusent. Han var en av de mest innflytelsesrike profilene innen musikksjangrene reggae og dub. Han sto bak studioet på Jamaica kalt Black Ark. Fra dette studioet kom den legendariske produksjonen «Heart of the Congos». Lee Scratch Perry produserte flere av The Wailers' plater tidlig på 1970-tallet.


== Referanser ==


== Eksterne lenker ==
(en) Lee Perry – kategori av bilder, video eller lyd på Commons 
(en) Lee Perry – galleri av bilder, video eller lyd på Commons 
(en) Lee Perry på Internet Movie Database 
(sv) Lee Perry i Svensk Filmdatabas 
(da) Lee Perry på Scope 
(fr) Lee Perry på Allociné 
(en) Lee Perry på AllMovie 
(en) Lee Perry hos The Movie Database 
(en) Lee Perry på Apple Music 
(en) Lee Perry på Discogs 
(en) Lee Perry på Discogs 
(en) Lee Perry på MusicBrainz 
(en) Lee Perry på MusicBrainz 
(en) Lee Perry på MusicBrainz 
(en) Lee Perry på MusicBrainz 
(en) Lee Perry på Spotify 
(en) Lee Perry på Songkick 
(en) Lee Perry på Genius — sangtekster 
Lee Perry på Facebook
Kildebert den adopterte

Kildebert III den adopterte (latin: Childebertus Adoptivus) var en frankisk konge av Austrasia. Han ble konge etter at kong Sigibert III døde i 656. Kildebert var konge fra 656 og til 661.


== Familie ==
Kildebert var sønn av rikshovmesteren Grimoald den eldre. Han var således en barnebarn av Pipin av Landen. Han ble adoptert av kong Sigibert III og dronning Kimnekild.


== Liv og virke ==
Da Sigebert III døde i 656, barberte Grimoald den eldre hodet til Sigiberts sønn Dagobert II ettersom langt hår var symbol på frankiske konger. Deretter ble han sendt avsted til et irskopprettet kloster og utropte etterpå sin egen sønn, Kildebert, til konge.Grimoald, hans sønn Kildebert og svogeren Ansegisel (som hadde giftet seg med datteren til Pipin av Landen) ble til sist tatt og overlevert til Klodvig II, konge av Neustria, som fikk dem drept. Det er to ulike redegjørelser for Kildeberts død. Enten fanget og henrettet Klodvig og hans hoffmester, Erkinoald, ham i 657, eller så annekterte Klotar III Austrasia i 661, avsatte den unge tronraneren og henrettet dem begge året etter.
Familien dukket opp igjen på den politiske arena med oppkomsten til Ansegisels sønn, Pipin av Herstal.


== Referanser ==


== Eksterne lenker ==
(en) Childebert the Adopted – kategori av bilder, video eller lyd på Commons
Patty og Selma Bouvier

Patricia Maleficent «Patty» Bouvier og Selma Bouvier-Terwilliger-Hutz-McClure-Discothèque-Simpson-D'Amico er to rollefigurer i den animerte TV-serien Simpsons. Begge rollene er stemmegitt av Julie Kavner. Patty og Selma er tvillinger (Patty ble født to minutter før Selma) og Marges eldre søstre. De bor sammen med adoptivdatteren Ling Bouvier og iguanen Jub-Jub i 1599 Spinster City. De nærer begge et sterkt hat mot Homer, noe som det antydes har å gjøre med at de ønsker å beskytte lillesøsteren sin.
Selmas lange etternavnet kommer av at hun har vært gift en rekke ganger, med Bob Terwilliger, som forsøkte å drepe henne på bryllupsreisen deres, Lionel Hutz, Troy McClure og Disco Stu. Hun har også hatt et forhold til Apu Nahasapeemapetilon, som hun imidlertid ikke ville gifte seg med fordi etternavnet allerede var langt nok.
Patty har blant annet har hatt en affære med Seymour Skinner, men i 2005 kom hun ut av skapet som lesbisk i en episode som vakte en god del forargelse i USA og som, som eneste episode av The Simpsons, ble sendt med en foreldre-advarsel. Hun kom ut da Springfield vedtok å tillate ekteskap mellom personer av samme kjønn, men det viste seg at hennes utkårede egentlig var en mann som hadde kledd seg ut for å vinne hennes gunst. Senere klarte hun imidlertid å få kona til en professor ved Harvard University til å forlate ham.
Pattys og Selmas første opptreden var i første episode i 1989.


== Referanser ==
Jolly Kramer-Johansen

Jolly Henry Kramer-Johansen (født 7. mai 1902 i Oslo, død 17. september 1968 i Bærum) var en norsk komponist og kapellmester.
Jolly Kramer-Johansen ble født i morfarens hus, Tverrbakken 11, på Torshov i Oslo. Foreldrene var vever og oppfinner Oscar Kristian Johansen, (1875–1932), og kone Signe Otilie Johansen, f. Johansen, (1880–1963) Hans fødenavn var Jolly Henry Johansen. På 1920-tallet tok han Kramer-Johansen som kunstnernavn,  men også hans mor brukte senere dette navnet.
Han skrev musikk til flere norske filmer, blant andre Tante Pose, Bustenskjold og flere av Arbeiderpartiets valgkampanjefilmer fra 1930-årene. Sammen med Kristian Hauger skrev han musikken til Den forsvundne pølsemaker og En herre med bart. Sleggene synger og hamrene slår ble en av den norske arbeiderbevegelses aller viktigste sanger. Videre huskes Kramer-Johansen for «Tante Pose-vals» fra filmen Tante Pose. Kramer-Johansen tonesatte også Rudolf Nilsens dikt for mannskor, og hans melodi «Karusell», fremført av Kirsti Sparboe, vant i 1965 den norske finalen i Melodi Grand Prix.
Kramer-Johansen var en aktiv fagforeningsmann, og var i 1937 med på å stifte Norsk Slagerkomponistforening, som senere ble til NOPA; han stiftet selv i 1939 Norsk Filmkomponistforening, og satt i mange år som styremedlem i en rekke organisasjoner, blant andre TONO. Han stod også for utvalget av musikk til Filmavisen. 
Kramer-Johansen bodde mesteparten av sitt liv på Torshov i Oslo, og fikk i 1999 en gate oppkalt etter seg i bydelen: Jolly Kramer-Johansens gate går langs vestsiden av Torshovdalen til Fagerheimgata. 1. mai 2002 ble også en byste, utformet av hans sønn, tidligere skuespiller Willy Kramer-Johansen, avduket i Torshovparken. I forbindelse med komponistens 100-årsdag i 2002 ble det avholdt en rekke arrangementer i Oslo.


== Filmografi (utvalg) ==


=== Som komponist ===
1961 - Hans Nielsen Hauge
1960 - Orient
1959 - Fredløs i skogen
1958 - Bustenskjold
1951 - Vi gifter oss
1947 - 5 år - som vi så dem (dokumentarfilm)
1946 – Et spøkelse forelsker seg
1943 - Sangen til livet
1942 - Det æ'kke te å tru
1942 - Jeg drepte!
1942 - Den farlige leken
1942 - En herre med bart
1941 - Hansen og Hansen
1941 - Kjærlighet og vennskap
1941 - Den forsvundne pølsemaker
1940 - Bastard
1940 - Tørres Snørtevold
1940 - Tante Pose
1939 - Gryr i Norden
1939 - Familien på Borgan
1939 – De vergeløse
1938 - Lenkene brytes
1938 - Eli Sjursdotter
1938 - Det drønner gjennom dalen
1937 - By og land hand i hand
1936 - Norge for folket (informasjonsfilm)
1936 - Vi bygger landet


=== Som skuespiller ===
1961 - Hans Nielsen Hauge (Kramer-Johansen spilte rollen som Vekteren)


== Referanser ==


== Eksterne lenker ==
(en) Jolly Kramer-Johansen på Discogs 
(en) Jolly Kramer-Johansen på MusicBrainz 
(en) Jolly Kramer-Johansen på Internet Movie Database 
(en) Jolly Kramer-Johansen hos The Movie Database 
Artikkel om Jolly Kramer-Johansens liv og virke på Musikkinformasjonssenterets nettavis Ballade
Om Jolly Kramer-Johansen på nettstedet www.filmfront.no
Bibliografiske opplysninger om de notetrykk av Kramer-Johansens verker som finnes i Nasjonalbiblioteket
Edna Krabappel

Edna Krabappel var en figur i TV-serien Simpsons som fikk sin stemme av Marcia Wallace. Hun var lærer ved Springfield barneskole og ansvarlig for fjerde klasse, der blant andre Bart Simpson, Milhouse Van Houten og Nelson Muntz går. Hun var helt åpenbart lei av læreryrket, og forsøker ofte å finne enkle veier ut, blant annet ved hjelp av tobakk og alkohol.
Hennes ektemann forlot henne til fordel for ekteskapsrådgiveren deres, og siden har hun vært involvert i flere forhold, blant annet med Apu Nahasapeemapetilon, Bob Terwilliger (Sideshow Bob) og Jeff Albertson. Hun hadde også et lenger forhold med Seymour Skinner, som hun en periode var forlovet med. I de siste sesonene varhun imidlertid blitt sett sammen med sin gamle flamme Moe Szyslak.
Hennes første opptreden var i seriens andre episode i januar 1990.
Hennes siste opptreden var i seriens 25 serie i oktober 2013. Marcia Wallace, som spilte henne, døde 25. oktober 2013.